stanford-oval/wikipedia huggingface dataset:
Tiomersaali

| --- | --- |

Tiomersaali
Systemaattinen (IUPAC) nimi
 ?
Tunnisteet
CAS-numero: 54-64-8
ATC-koodi: D08AK06
PubChem CID: 16684434
DrugBank: DB02731
Kemialliset tiedot
Kaava: C9H9HgNaO2S
Moolimassa: 404,81 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 232–233 °C
Liukoisuus veteen: 100 g/100ml
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Tiomersaali on muun muassa ripsiväreissä, rokotteissa ja piilolinssinesteissä säilöntäaineena käytetty orgaaninen elohopeayhdiste. Tiomersaali on huoneenlämmössä kiinteää ainetta.
Tiomersaali rokotteissa

Tiomersaalin on epäilty aiheuttavan autismin kaltaista sairautta rokotteen yhteydessä saatuna, mutta vuonna 2003 USA:ssa julkaistussa Institute of Medicinen tutkimuskatsauksessa epäilylle ei löytynyt tukea. Myöskään Maailman terveysjärjestön (WHO) mukaan tiomersaalista ei tarvitse luopua rokotteiden turvallisuuden vuoksi. Euroopan lääkearviointivirasto EMEA suositti kuitenkin vuonna 2000, että lasten ja erityisesti vastasyntyneiden rokotteissa tulisi suosia elohopeattomia vaihtoehtoja.
Suomessa tiomersaalia säilöntäaineena sisältävät rokotteet jäivät lähes kokonaan pois käytöstä vuosien 2004-2005 vaihteessa, jolloin Kansanterveyslaitos lopetti rokotteiden valmistamisen. Jäänteitä valmistusprosessin aikana käytetystä tiomersaalista voi edelleen esiintyä Suomessakin käytetyissä rokotteissa (esimerkiksi 3, 5 ja 12 kk iässä annettavissa), mutta pitoisuudet ovat huomattavasti pienemmät kuin rokotteissa, joissa tiomersaalia käytetään säilöntäaineena.[lähde? ]  Tiomersaalia käytetään kuitenkin edelleen myös uusissa rokotteissa: esimerkiksi USA:ssa hyväksyttiin vuonna 2006 tiomersaalia sisältävä influenssarokote. EU:ssa hyväksyttiin tiomersaalia sisältävä Pandemrix-rokote vuoden 2009 sikainfluenssapandemiaan.
Tiomersaalin ja elohopean muut lähteet

Elohopealle altistuneiden lasten merkittävä elohopean lähde ovat tietyissä tapauksissa olleet äidit. Elohopealähteitä ovat olleet hampaiden amalgaamipaikat, joiden käyttö tosin nykyisin on vähäistä, Rh-negatiivisille äideille raskauden aikana annettu tiomersaalia sisältänyt Rho(D)-immunoglobuliini ja runsaasti elohopean saastuttamaa kalaa sisältävä ruokavalio.
Aiheesta muualla

Terveysportti, metatesaurus: Tiomersaali
Tietoja tiomersaalista (englanniksi)
Tiomersaalin kemikaalikortti (Arkistoitu – Internet Archive) (englanniksi)
PubChem: Thimerosal (englanniksi)
KEGG: Thiomersal (englanniksi)
ChemBlink: Thimerosal
Tommy Körberg

Tommy Körberg.
Tommy Körberg (s. 4. heinäkuuta 1948 Norsjö, Västerbotten) on ruotsalainen laulaja ja näyttelijä. Körberg edusti Ruotsia Euroviisuissa vuonna 1969 laululla ”Judy min vän” sijoittuen yhdeksänneksi sekä vuonna 1988 kappaleella ”Stad i ljus” sijoittuen sijalle 12. Hän on myös esittänyt Anatoli Sergijevskin roolin musikaalissa Chess sekä Lontoossa että Tukholmassa. Körbergin muihin lavarooleihin kuuluvat mm. Jean Valjean musikaalissa Les Misérables, Kapteeni von Trapp musikaalissa Sound of Music sekä Henry Higgins musikaalissa My Fair Lady. Hänen omaelämäkertansa Sjung tills du stupar on julkaistu vuonna 2012.
Körberg on osallistunut Ruotsin euroviisukarsintana toimivaan Melodifestivaleniin myös vuonna 1971 kappaleilla "Resan hem", "En kärlek som ej fanns", "Låt oss fly till en ny morgondag", "Blommor och grönt" ja "Var är du nu", jotka kaikki karsiutuivat ennen kilpailun finaalia sekä vuonna 2013 osana Ravaillacz-yhtyettä kappaleella "En riktig jävla schlager", joka sijoittui kilpailun finaalissa kymmenenneksi. Körberg myös sävelsi vuoden 1972 Melodifestivaleniin kappaleen "Krama mig och dansa", jonka esitti Monica Zetterlund.
Körberg on ollut naimisissa kolmesti: englantilaisen Amanda Waringin (1985–1988), norjalaisen Kirsti Skavberg Roaldsenin (1994–2005) sekä nykyisen vaimonsa Ann-Charlotte Nilssonin kanssa. Hänellä on lapsi Anton Körberg (s. 1977) Anki Lidénin kanssa. Toisesta avioliitostaan hänellä on poika Erlend Körberg (s.1996) sekä kolmannesta liitostaan yksi tytär.
Tokrajärvi

| Tokrajärvi |
| --- | --- |
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°46′54″N, 30°35′47″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Lehmijoki
Järvinumero:  04.912.1.004
Mittaustietoja
Pinnankorkeus:  144,4 m 
Rantaviiva:  14,82 km 
Pinta-ala:  2,1 km² 
Tilavuus:  0,00609 km³ 
Keskisyvyys:  2,9 m 
Suurin syvyys:  7,5 m 
Saaria:  10
:  Kärnäsaari, Sikosaari, Vasikkasaari
 fiTokrajärvi 
Tokrajärvi on samannimisen kylän pohjoispuolella sijaitseva järvi Ilomantsin länsiosassa Pohjois-Karjalassa. Sen pinta-ala on 2,1 neliökilometriä. Etäisyys Joensuusta on 46 kilometriä itäkoilliseen.
Maantiede

Tokrajärven pituus kaakosta luoteeseen on noin 3,4 kilometriä. Järven keskivaiheilla sijaitsevien Tulliniemen ja Paksuniemen kohdalla sen leveys on noin 200 metriä. Kapea kohtaa jakaa järven eteläiseen ja pohjoiseen osaan, joista eteläinen on syvempi. Noin 75 hehtaaria Tokrajärvestä on vähintään kolme metriä ja enintään kuusi metriä syvä. Syvin piste, 7,5 metriä, sijaitsee järven eteläpuoliskolla.
Tokrajärven saariluku on kymmenen. Saarista viisi on alle aarin laajuisia luotoja. Sikosaari ja Vasikkasaari ovat yli hehtaarin laajuisia. Vasikkasaaren pinta-ala on viitisen hehtaaria ja se sijaitsee järven matalassa pohjoisosassa.
Tokrajärven ranta-alue on suo- ja metsämaata. Itärannalla sijaitsee Männikkölä, jonka pellot ulottuvat järven rantaan. Tokrajärven luusua sijaitsee pohjoisessa Vasikkasaaren itäpuolella, josta alkaa Lehmijoki, joka virtaa ensin koilliseen ja sitten länteen ja päätyy Palojärveen. Joki on usean kilometrin pituinen, mutta Tokrajärven ja Palojärven välinen etäisyys on lyhimmillään alle kilometrin. Järviä erottavan kannaksen halki kulkee maantie 15763.
Tokrajärven vesitilavuus 6 092 000 kuutiometriä.
Tokrajärvi (04.912.1.004) kuuluu Pamilon-Palojärven alueeseen (04.912), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Koitajoen-Jäsysjärven alue (04.91) ja ensimmäinen jakovaihe on Koitajoen valuma-alue (04.9). Tokrajärvi on kolmanneksi laajin Pamilon-Palojärven alueen 22:sta vähintään hehtaarin laajuisesta vakavedestä. Laajimmat ovat Palojärvi ja Heinäselkä-Tekojärvi.
Historia

Tokrajärvi oli 1500-luvulla Ilomantsin suurimpia kyliä, mutta väkimäärä alkoi tasaisesti vähentyä aina vuoteen 1637 asti, jolloin kylässä oli jäljellä enää yksi talo. Luterilaisten muutto kylään 1730-luvulla nosti taloluvun yhdeksään. Alueella oli myös tsasouna ja kalmistoja jo 1700-luvun alussa, mikä antaa viitteitä alueen uskonnollisesta ja kulttuurisesta merkityksestä. Itse asiassa paikan nimi Karsikkovaara voi hyvinkin juontua näistä historiallisista jäänteistä.
Mateli Kuivalatar on myös tärkeä osa Tokrajärven historiaa. Hänet voidaan liittää kylän tarinaan erityisesti sen kautta, että hän meni naimisiin tokrajärveläisen talollisenpojan kanssa vuonna 1793. He asuivat aluksi Ilomantsin Tokrajärvellä ja Kakonaholla, kunnes he siirtyivät vuonna 1797 Matelin kotitaloon Siitariin.
Tokrajärvellä kerrotaan tarinoita Venäjän kirkon ja kalmiston lisäksi myös pappilasta, mikä kertoo alueen historiallisesta merkityksestä. Kotiseuturomanttisessa kirjallisuudessa mainitaan Tokrajärven pieni kirkko. Pohjois-Karjalan historian ensimmäisessä osassa mainitaan Tokrajärven kalmisto ja tsasouna, mutta nämä tiedot perustuvat pääasiassa suulliseen perimätietoon. Samat tarinat toistuvat myös Suur-Ilomantsin historiassa, mikä viittaa niiden juurtumiseen paikalliseen muistitietoon.
Ilomantsin kihlakunnan vanhassa kartassa, joka on ajoitettu 1700-luvulle, on merkintöjä kalmistosta ja venäläisestä kirkosta Tokrajärvellä, mutta nämä sijaitsevat järven länsirannalla. Kyseistä lahtea kutsutaan Männikkölässä Kalmistolahdeksi, mikä antaa viitteitä alueen historiallisista pyhyyssuhteista ja mahdollisesti kalmiston läheisyydestä.
Tom Sawyer (yhtye)

Tom Sawyer on suomalainen, Keski-Uudeltamaalta kotoisin oleva hard-rock -yhtye. Sen perusti vuonna 1986 kitaristi Artzi Lindberg. Yhtyeen alkuaikojen kokoonpanoista pitkäaikaisin oli Artzi Lindberg (kitara), Ulle Sihvonen (bassokitara ja laulu) ja Gary Ikonen (rummut). Tom Sawyerin ensimmäinen vinyylisinglejulkaisu oli vuonna 1988 julkaistu "Carry On (Lindberg, Sihvonen, Ikonen)/Shadows Of The Night (Lindberg, Sihvonen)". Single äänitettiin 303-studiossa.
Alkuvuosina Tom Sawyer koki muutamia jäsenvaihdoksia kunnes jäi tauolle. Vuonna 1992 Lindberg päätti perustaa yhtyeen uudelleen Niilin Jalokivi -nimisessä musiikkiprojektissa tapaamansa Cake Kariston kanssa. Laulajaksi otettiin Kariston kanssa aiemmin Rosie-nimisessä nuoriso-orkesterissa esiintynyt Joni Okkonen. Esityskieleksi vaihdettiin suomi uuden laulajan toiveiden mukaisesti, mutta musiikkityyli säilyi dance-elementeillä sävytettynä hard rockina.
Tom Sawyerin välivuosina Lindberg julkaisi muiden projektien ohessa myös "TOM SAWYER - PROJECT" -nimisiä instrumentaalitallenteita. Näistä eräs oli kappaleet "Red Baron" ja "Thät's it" sisältänyt vinyylisingle, jossa Lindbergin lisäksi soittivat vierailijoina Mac Makkonen (bassokitara), Pera Pokki (kosketinsoittimet ja rumpuohjelmointi) sekä Ekke Niiva (saksofoni). Singlen kappaleet julkaistiin Showcase Recordsin vuonna 1994 julkaisemalla Best New Unsigned Scandinavian Bands (Volume 1) -kokoelmalevyllä.
Tiong Bahrun metroasema

Tiong Bahru on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:51 |  | 6:19 |  | 0:01 |  |  |
| EW33 Tuas Link | 6:07 |  | 6:33 |  | 0:06 |  |  |
Aiheesta muualla

Kuvia tai muita tiedostoja aiheesta Tiong Bahrun metroasema Wikimedia Commonsissa
Tiong Bahrun metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Outram Park | East West Line | Seuraava asema: Redhill |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tiong Bahru MRT Station
Käännös suomeksi
Todd Field

| Todd Field |
| --- | --- |
 Field vuonna 2007
Henkilötiedot
Koko nimi:  William Todd Field
Syntynyt: 24. helmikuuta 1964 (ikä 60) Pomona, Kalifornia, Yhdysvallat
Kansalaisuus:   Yhdysvallat
Ammatti:   näyttelijä  elokuvaohjaaja  elokuvakäsikirjoittaja  elokuvatuottaja 
Aiheesta muualla
IMDb
Elonet
William Todd Field (s. 24. helmikuuta 1964 Pomona, Kalifornia, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja sekä näyttelijä.
Elämä

Field oli jazzmuusikko, kunnes hän päätti ryhtyä näyttelijäksi. Hän on suorittanut maisterintutkinnon (Master of Fine Arts) American Film Institutessa.
Filmografia elokuvantekijänä

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 2001 | Satimessa | In the Bedroom | Ohjaaja, käsikirjoittaja, tuottaja |
| 2006 | Little Children | Little Children | Ohjaaja, käsikirjoittaja, tuottaja |
| 2022 | Tár | Tár | Ohjaaja, käsikirjoittaja, tuottaja |
Filmografia näyttelijänä > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1989 | Salaisuuksien varjossa | Fat Man and Little Boy | Robert R. Wilson |
| 1989 | Leikitäänkö lääkäriä? | Gross Anatomy | David Schreiner |
| 1991 | Queens Logic | Queens Logic | Cecil |
| 1993 | Ruby in Paradise | Ruby in Paradise | Mike McCaslin |
| 1994 | Sleep with Me | Sleep with Me | Duane |
| 1994 | Frank & Jesse | Frank & Jesse | Bob Younger |
| 1996 | Puhumalla paras | Walking and Talking | Frank |
| 1996 | Twister | Twister | Tim Lewis |
| 1998 | Broken Vessels | Broken Vessels | Jimmy |
| 1999 | Eyes Wide Shut | Eyes Wide Shut | Nick Nightingale |
| 1999 | The Haunting – paholaistalo | The Haunting | Todd Hackett |
| 2000 | Stranger Than Fiction | Stranger Than Fiction | Austin Walker/Donovan Miller |
Filmografia näyttelijänä > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1987 | Gimme a Break! | Gimme a Break! | Eric |
| 1988 | Roseanne | Roseanne | Charles |
| 1990 | Kauhua kryptasta | Tales from the Crypt | Eugene |
| 1995 | Chicagon lääkärit | Chicago Hope | John Taubler |
| 1998 | Lemmen solmut | Cupid | Sam |
| 1999–2001 | Vielä kerran | Once and Again | David Cassilli |
| 2002–2003 | Aqua Teen Hunger Force | Aqua Teen Hunger Force | Ol' Drippy |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2002 | Satimessa | Paras elokuva | Ehdokkuus |
| 2002 | Satimessa | Paras sovitettu käsikirjoitus | Ehdokkuus |
| 2007 | Little Children | Paras sovitettu käsikirjoitus | Ehdokkuus |
| 2023 | Tár | Paras elokuva | Ehdokkuus |
| 2023 | Tár | Paras ohjaus | Ehdokkuus |
| 2023 | Tár | Paras alkuperäinen käsikirjoitus | Ehdokkuus |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2023 | Tár | Paras elokuva | Ehdokkuus |
| 2023 | Tár | Paras ohjaus | Ehdokkuus |
| 2023 | Tár | Paras alkuperäinen käsikirjoitus | Ehdokkuus |
Aiheesta muualla

Kuvia tai muita tiedostoja aiheesta Todd Field Wikimedia Commonsissa
Todd Field Internet Movie Databasessa. (englanniksi)
Todd Field Elonetissä.
Tiomila

Tiomilan logo
Tiomila on ruotsalainen viestisuunnistuskilpailu, jossa miesten kilpailu käydään kymmenmiehisin joukkuein. Kunkin osuuden pituus on noin 10 kilometriä, mistä kilpailu on saanut nimensä. Ensimmäinen Tiomila juostiin vuonna 1945 Uppsalasta Enebybergiin. Aluksi kilpailivat vain miehet, mutta 1970-luvun puolivälistä alkaen on ollut myös naisten sarja ja myöhemmin myös nuorten ja veteraanien sarjat. Kilpailu käydään keväällä joko huhtikuun lopulla tai toukokuun alussa, miesten kilpa pääosin yöllä.
Aiheesta muualla

Kuvia tai muita tiedostoja aiheesta Tiomila Wikimedia Commonsissa
Tiomilan virallinen sivusto
Kino Kuvakukko

Kino Kuvakukko on kuopiolainen elokuvateatteri, joka on avattu vuonna 1939.
Kuopion maalaiskunta rakennutti Vuorikadun ja Maljalahdenkadun kulmaukseen uuden kunnanviraston. Rakennuksen suunnitteli maineikas funkkis-arkkitehti Eino Pitkänen. Taloon rakennettiin myös tila elokuvateatterille, jonka vuokrasi elokuvateatteriyhtiö Kinosto. Uuden elokuvateatterin nimeksi kaavailtiin alkuun Bio Kalakukkoa, mutta lopulta nimeksi valittiin Kinoston johtajan Väinö Mäkelän keksimä Kino Kuvakukko.
Kuvakukko ehti olla myös 1986 perustetun "uuden" Finnkinon omistuksessa toukokuulle 1987. Finnkinon Kuvakukon viimeinen elokuva oli Oliver Stonen Platoon – nuoret sotilaat. Teatteri sulki ovensa 14. toukokuuta 1987, mutta avasi ne uudelleen jo saman vuoden joulukuussa. Kuopion kaupunki oli ostanut Kuvakukon Finnkinolta ja tehnyt siitä kunnallisen art house -elokuvateatterin.
Kunnallinen Kuvakukko on Europa Cinemas -verkoston jäsen.
Kojak

| Kojak |
| --- | --- |

Tyyli:  Rikossarja
Kestoaika:  n. 60 minuuttia
Luoja(t):  Abby Mann
Pääosissa:   Telly Savalas  Dan Frazer  Kevin Dobson  George Savalas  Mark Russell  Vince Conti 
Alkuperämaa:  Yhdysvallat
Alkuperäiskieli:  englanti
Verkko:  CBS
Esitetty:  24. lokakuuta 1973 – 18. maaliskuuta 1978
Tuotantokausia:  5
Jaksoja:  118
Tuotanto
Vastaava(t) tuottaja(t):   Abby Mann  James Duff McAdams  Matthew Rapf 
Tuotantoyhtiö(t):  Universal Television
Levittäjä:  NBCUniversal Television Distribution (2004-2011)
Aiheesta muualla
IMDb
Kojak on yhdysvaltalainen televisiosarja poliiseista, jota tehtiin 118 osaa vuosina 1973–1978 ja 7 tv-elokuvaa 1985–1991. Pääosassa kaljuna rikosetsivänä Theo Kojakina oli Telly Savalas. Sarja sijoittui New Yorkiin. Sarjan alussa Kojak poltti ketjussa, mutta myöhemmin hän lopetti tupakoinnin ja alkoi sen sijaan imeskellä tikkukaramelleja joista tuli sarjan tunnus. Savalas palkittiin Emmy-palkinnolla.
Kojak-sarjaa tehtiin uudelleen vuonna 2005, jolloin pääosaa esitti Ving Rhames.
Vastaanotto

Helsingin Sanomien Jukka Kajava inhosi Kojakin kaltaista väkivaltaviihdettä ja ironisoi sitä eräässäkin arvostelussaan todeten, miten nykivät ja sätkivät akrobaattikonnat kaatuilevat kameran edessä harkitun koristeellisesti niin, että kätevästi vain pari rikollisliigan jäsentä jää oikeusistuimen käsiteltäväksi. ”Muut ammuttiin veronmaksajien rahoja tuhlailemasta.” Yhtä ironisesti hän kehui päähenkilössä tapahtunutta merkittävää draamallista muutosta tämän siirryttyä savukkeista tikkukaramelleihin.
Aiheesta muualla

Kojak Internet Movie Databasessa (englanniksi)
Kojima

| Kojima |
| --- | --- |

Koko nimi:  Kojima Racing
Päämaja:   Japani
Perustajat:  Matsuhisa Kojima
Henkilökunta:  Masao Ono
Tunnetuimmat kuljettajat:   Masahiro Hasemi
Moottorit:  Ford
Saavutukset Formula 1:n MM-sarjassa
Ensimmäinen kilpailu:  Japanin Grand Prix 1976
Kilpailuja:  2
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Japanin Grand Prix 1977
Kojima oli japanilaisen Matsuhisa Kojiman luoma Formula 1 -talli. Talli osallistui vain kahteen osakilpailuun kausilla 1976 ja 1977.
Kojima KE007.
Suomalaisista Keke Rosberg on testannut tallin autoa vuonna 1977.
Kuljettajat

Masahiro Hasemi (1976)
Noritake Takahara (1977)
Kazuyoshi Hoshino (1977)
Huomioita

↑  Vuoden 1976 Japanin osakilpailun jälkeen kävi ilmi, että Masahiro Hasemin nopein kierrosaika oli järjestäjien ajanottovirhe ja hän menetti saavutuksensa Jacques Laffitelle.
Kesäampumahiihdon maailmanmestaruuskilpailut 2014

| Kesäampumahiihdon maailmanmestaruuskilpailut 2014 |
| --- | --- |
Sijainti:  Tjumen  Venäjä
Kilpailupaikka:  Regional Winter Sports Centre "Pearl of Siberia"
Kilpailutapahtumia:  5
Menestynein urheilija:   Teja Gregorin,  Ondřej Moravec
Menestynein maajoukkue:   Slovenia
Avajaiset:  20.8.2014
 ← 20132015 →
Kesäampumahiihdon maailmanmestaruuskilpailut 2014 järjestettiin 21.-24.8.2014 Venäjän Tjumenissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.
Kilpailuohjelma

Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.
| Päivä | Pikakilpailu | Takaa-ajo | Sekaviesti |
| --- | --- | --- | --- |
| 21.8. |  |  | ● |
| 23.8. | ●● |  |  |
| 24.8. |  | ●● |  |
Miehet > 10 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Tšekki | Ondřej Moravec | 24.30,8 / (0+1) |
| 2 |  Belgia | Michael Rösch | + 6,5 / (1+1) |
| 3 |  Slovakia | Martin Otčenáš | + 12,9 / (0+1) |
Miehet > 12,5 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Belgia | Michael Rösch | 32.53,1/ (2+0+0+0) |
| 2 |  Slovenia | Klemen Bauer | + 26,8 / (1+0+1+1) |
| 3 |  Bulgaria | Krasimir Anev | + 32,0 / (0+0+0+0) |
Naiset > 7,5 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Slovenia | Teja Gregorin | 21.41,2 / (1+0) |
| 1 |  Puola | Krystyna Guzik | 21.41,2 / (1+0) |
| 3 |  Kiina | Tang Jialin | + 5,3 / (0+1) |
Naiset > 10 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Slovenia | Teja Gregorin | 29.07,8 / (0+0+1+0) |
| 2 |  Ukraina | Valja Semerenko | + 21,6 / (1+0+1+1) |
| 3 |  Kiina | Tang Jialin | + 47,3 / (1+0+1+0) |
Sekaviesti 2x6+2x7,5 km

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  Tšekki | Veronika Vitková, Gabriela Soukalová, Ondřej Moravec, Michal Šlesingr | 1:13.01,1 / (0+3) |
| 2 |  Ukraina | Iryna Varvynets, Valja Semerenko, Artem Pryma, Serhi Semenov | + 1.47,8 / (0+8) |
| 3 |  Slovakia | Andreja Mali, Teja Gregorin, Klemen Bauer, Lenart Oblak | + 2.48,7 / (2+12) |
Mitalitaulukko

| Sija | Maa |  |  |  |  |
| --- | --- | --- | --- | --- | --- |
| 1 |  Slovenia | 2 | 1 | 1 | 4 |
| 2 |  Tšekki | 2 | 0 | 0 | 2 |
| 3 |  Belgia | 1 | 1 | 0 | 2 |
| 4 |  Puola | 1 | 0 | 0 | 1 |
| 5 |  Ukraina | 0 | 2 | 0 | 2 |
| 6 |  Kiina | 0 | 0 | 2 | 2 |
| 7 |  Bulgaria | 0 | 0 | 1 | 1 |
|  |  Slovakia | 0 | 0 | 1 | 1 |
Aiheesta muualla

IBU:n tulospalvelu (Arkistoitu – Internet Archive)
Kino Iiris

| Elokuvateatteri Kino Iiris |
| --- | --- |

Sijainti:  Lahti, Suomi
Rakennustyyppi:  Elokuvateatteri
Valmistumisvuosi:  1987
  
Kino Iiris on Lahdessa Kansantalon pohjakerroksessa sijaitseva elokuvateatteri, jonka omistaa vuonna 1989 perustettu Päijät-Hämeen elokuvakeskus ry. Monet teatterissa esitettävät elokuvat poikkeavat valtavirrasta. Teatterin ohjelmisto painottuu erityisesti eurooppalaiseen elokuvaan. Teatteri pyrkii monipuolistamaan paikallista elokuvatarjontaa. Kino Iiris kuuluu eurooppalaisten elokuvateatterien Europa Cinemas -verkostoon, johon kuuluu lisäksi seitsemän muuta suomalaista teatteria.
Kino Iiris aloitti toimintansa vuonna 1987, kaksi vuotta ennen elokuvakeskusyhdistyksen perustamista. Teatterissa on yksi sali, jossa on 97 istumapaikkaa. Teatteri järjestää monenlaisia tapahtumia, kuten vuodesta 2003 asti järjestettyä Kinos-lyhytelokuvafestivaalia. Teatterissa kokoontuu myös Kellarikino-elokuvakerho. Teatterin lipunmyynti ja vahtimestarin työ toteutetaan vapaaehtoisvoimin.
Aiheesta muualla

Kino Iiriksen kotisivut
Koski, Markku: ”Lahti: Kino Iiris paikkaa aukkoja”, Filmihullu 1/2013.
Kirveslammi (Juupajoki)

| Kirveslammi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°49′09″N, 24°15′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Jouttijokeen 
Järvinumero:  35.754.1.007
Mittaustietoja
Pinnankorkeus:  160,4 m  
Rantaviiva:  0,665 km  
Pinta-ala:  2,395 ha  
Saaria:  ei saaria 
 fiKirveslammi 
Kirveslammi  on Pirkanmaalla Juupajoen Hyytiälässä sijaitseva lampi.
Maantietoa

Lammen pinta-ala on 2,4 hehtaaria ja se on 250 metriä pitkä ja 150 metriä leveä. Se sijaitsee Ison Haukijärven ja Jouttijoen välissä olevassa painaumassa. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat metsämaata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 160,4 metriä mpy. Järveen ei ole johdettu ojia ja sen kaivettu laskuoja on johdettu Jouttijokeen.
Kirveslampi (Savitaipale)

| Kirveslampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°06′19″N, 27°13′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  ei laskuojaa 
Järvinumero:  14.194.1.013
Mittaustietoja
Pinnankorkeus:  104,1 m  
Pituus:  160 m  
Leveys:  60 m  
Rantaviiva:  0,368 km  
Pinta-ala:  0,682 ha  
Saaria:  ei saaria 
 fiKirveslampi 
Kirveslampi  on Etelä-Karjalassa Savitaipaleella Tornion kylän lähellä sijaitseva lampi.
Maantietoa

Lammen pinta-ala on 0,7 hehtaaria, se on 150 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 350 metriä.